text: Her er opskriften på at redde landsbyer
  01 september 2010 kl. 16.54
  Sammenhold-sammenhold-sammenhold. Sådan har de gjort det i Filskov.
  Mange landsbyer i udkantsdanmark vil ikke finde sig i at blive afviklet.
  I Filskov åbner to forretninger i dag.
  I morgen en mere. 
  Kodeordet er sammenhold.   
  Hanna Bruun åbnede idag en frisørsalon.
  Et stenkast væk er der åbent hus i dag hos Vesti Auto.  
  Og imorgen får byen en ny købmand.
  Erhvervslivet i landsbyen Filskov nord for Billund nægter at lade sig afvikle og vil hellere udvikle. 
  Det kræver sammenhold. 
  F.eks. er hele landsbyen engageret og giver gerne en hjælpende hånd til et nyt firma. 
  Sammenholdet i Filskov viser sig også ved, at man har indsamlet 3 en halv million kroner til et fri-plejehjem, der nu er ved at blive bygget. 
  Filskov har blot 600 indbyggere.
  